b'\n_START_ARTICLE_\nHMS Candytuft (M09)\n_START_SECTION_\nPalvelus\n_START_PARAGRAPH_\nAlus luovutettiin Yhdysvaltain laivastolle 1942 nimell\xc3\xa4 USS Tenacity.\n_START_SECTION_\nUSS Tenacity (PG-71)\n_START_PARAGRAPH_\nYhdysvaltain laivasto vastaanotti aluksen 4. maaliskuuta 1942 nimeten sen USS Tenacityksi. Alus otettiin palvelukseen 11. kes\xc3\xa4kuuta New Yorkissa. Palveltuaan Karibialla alus siirrettiin syyskuun alussa Etel\xc3\xa4-Atlantille sijoitettuun osastoon, joka my\xc3\xb6hemmin nimettiin Yhdysvaltain 4. laivastoksi. Alus saapui 7. syyskuuta Brittil\xc3\xa4iseen L\xc3\xa4nsi-Intiaan Trinidadiin, miss\xc3\xa4 se oli seuraavat 17 kuukautta. Alus suojasi saattueita L\xc3\xa4nsi-Intiasta Brasilian rannikolle erityisesti Recifeen ja Bahiaan._NEWLINE_Alus vapautui tammikuun 1944 lopulla 4. laivastosta, jolloin se l\xc3\xa4hti Trinidadista Charlestoniin. Alus jatkoi matkaansa pohjoiseen 24. maaliskuuta palvellakseen Luoteis-Atlantilla ja se oli Bostonissa 28. maaliskuuta. Alus liittyi TF 24:\xc3\xa4\xc3\xa4n, jonka teht\xc3\xa4v\xc3\xa4n\xc3\xa4 oli suojata Bostonin ja Gr\xc3\xb6nlannin v\xc3\xa4lill\xc3\xa4 saattueita._NEWLINE_Euroopan sotatoimien p\xc3\xa4\xc3\xa4tytty\xc3\xa4 9. toukokuuta 1945 aluksen tarve Atlantilla p\xc3\xa4\xc3\xa4ttyi. Alus l\xc3\xa4hti Bostonista 1. elokuuta ja vierailtuaan Ponta Delgadassa Azoreilla alus saapui Britteinsaarille 14. elokuuta. Alus poistettiin Yhdysvaltain laivastosta 22. elokuuta ja se palautettiin Britannian kuninkaalliselle laivastolle nelj\xc3\xa4 p\xc3\xa4iv\xc3\xa4\xc3\xa4 my\xc3\xb6hemmin._NEWLINE_Alus myytiin 1947 Kiinaan ja uusi omistaja nimesi sen Maw Hwaksi.'